ইয়াযদ
ইয়াযদ (ফার্সি: یزد [jæzd] (শুনুন)), পূর্বে ইয়েযদ নামেও পরিচিত ছিল, ইরানের ইয়াযদ প্রদেশের রাজধানী। শহরটি এসফাহন থেকে ২৭০ কিমি (১৭০ মা) দক্ষিণ-পূর্বে অবস্থিত। ২০১৬ সালের আদমশুমারি অনুযায়ী, জনসংখ্যা ছিল ১,১৩৮,৫৩৩ জন। ২০১৭ সাল থেকে, ঐতিহাসিক শহর ইয়াযদ ইউনেস্কো কর্তৃক বিশ্ব ঐতিহ্যবাহী স্থান হিসাবে স্বীকৃত। মরুভূমির পরিবেশে প্রজন্মের পর প্রজন্মের অভিযোজনের কারণে, ইয়াযদের একটি অনন্য পারস্য স্থাপত্য রয়েছে। এর অনেক উদাহরণ থেকে এটিকে "উইন্ডক্যাচারের শহর" (شهر بادگیرها শাহরে বদগিরহা) ডাকনাম দেওয়া হয়েছে। এটি জরাথুষ্ট্রীয় অগ্নি মন্দির, আব আনবার (সিস্টার্ন), কানাত (ভুগর্ভস্থ চ্যানেল), ইয়াখচাল (কুলার), ফার্সি হস্তশিল্প, হাতে বোনা কাপড় (ফার্সি তেরেহ), রেশম বয়ন, ফার্সি তুলো মিছরি, এবং সে সমইয়ের সম্মানিত মিষ্টান্নগুলির জন্য খুব সুপরিচিত। ইয়াযদকে বাইসাইকেলের শহর বলা হয়, কারণ বাইক আরোহীদের পুরানো ইতিহাস এবং ইরানে মাথাপিছু সাইকেলের সংখ্যা সবচেয়ে বেশি। জানা গেছে যে ইরানে বাইসাইকেল সংস্কৃতি গত শতাব্দীতে ইউরোপীয় দর্শক এবং পর্যটকদের সাথে যোগাযোগের ফলে ইয়াযদে উদ্ভূত হয়েছিল।